
এক বস্তু থেকে বা একাধিক বস্তুর সমবায়ে মানুষের 
অন্য বস্তু উৎপাদনের নাম শিল্প। স্বভাবজাত বস্তুর সংগ্রহ, যেমন খনি 
থেকে কয়লা, তোলা, শিল্প নয়। ক্ুধিকর্ম এবং মাছ ধরাকেও শিল্প বল! 
হয় না, কারণ এসব ব্যাপারে উপাদান আর উৎপন্ন বস্তুর সদ্বন্ধ স্পষ্ট নয়। 
ধান ব| কাপাসের চাষ শিল্প নয়, কিন্তু ধান থেকে চাল তৈরি, তুলো 
থেকে স্থতো কাট! শিল্প । 

সকল শিল্পের জন্যই আবশ্যক __ উপাদান, হাতিয়ার বা যন্ত, শ্রম ব| 
ক্ষমতা (১০59), এবং এই তিনের সহযোগ ঘটাবার্‌ জন্য কৌশল | 
কাপড় বোনায় উপাদান স্থতো, যন্ত্র তাত, ক্ষমতা পায়ের ও হাতের 
অথবা এঞ্জিন বা মোটরের জোর, কৌশল তাতের গঠন প্রণালী এবং 
তাতীর নিপুণত| ৷ অনেক শিল্প আছে যার অনুষ্ঠান ঘরেতেই হয়, যার 
উদ্দেশ্য পারিবারিক নিত্যনৈমিত্তিক প্রয়োজন সাধন বা শখ মেটানো, 
যেমন রান্না, মেলাই, বোনা, ছবি আঁক|। এরকম শিল্পের আলোচনা! 
এই পুস্তকের বিষয় নয়। যে বস্তু তৈরি ক'রে বেচা যেতে পারে কেবল 
তার কথাই আলোচ্য ৷ 

কুটিরশিল্প বললে সাধারণত বোঝায় -_ যে শিল্প গ্রামবাসী গৃহস্থের 
কুটিরে নিষ্পন্ন হয়, যেমন ধান ভানা, চরকায় জুতো] কাটা, তাতে কাপড় 
বোনা, বাশের ঝুড়ি চাঙারি তৈরি, কামার কুমোরের কাজ ইত্যাদি 
এই, পুস্তকে কুটিরশিল্প নামটির একটু ব্যাপক অর্থ ধরা হয়েছে, যথা-- 
এমন শিল্প ঘা গৃহস্থের বাড়িতে বা অন্যত্র অল্প জায়গায় চলতে পারে, 
যার জন্য বেশী লোক, বেশী দামী যন্ত্রাদি সরঞ্জাম এবং বেশী মূলধন দরকার 
হয় ন! এবং যার উৎপন্ন দ্রব্যের ক্রেতা পাওয়া দুৰ্ঘট নয়! যার! কোনও 
রকম শিল্পের আয়োজন করবেন তীদের এই কথাটি প্রথমেই মনে রাখা 


৬ কুটিরশিল্প 


দরকার যে পণ্য উৎপাদনের সঙ্গে সঙ্গে পণ্য বিক্ৰয়েরও আয়োজন করতে 
হবে, জিনিস ভাল হলেই তার খরিদদার আপনি জোটে না, বেচবার 
ভাল ব্যবস্থা না থাকলে অতি স্থকল্লিত শিল্পের চেষ্টাও ব্যর্থ হয়। 

আর একটি কথা ভাববার আছে। এমন শিল্প নেই যাঁর জন্য পরের 
সহযোগ দরকার হয় না। উপাদান চাই, হাতিয়ার বা যন্ত্র চাই, অনেক * 
শিল্পের জন্য শিক্ষিত কারিগর চাই। যুদ্ধের ফলে সমস্তই দুর্লভ হয়েছে। 
এই অসাধারণ অবস্থার উপযোগী বিধান দেওয়া অসম্ভব। ভবিষ্যতে 
দেশের অবস্থা কিরকম হবে তাও অজ্ঞাত। অতএব যুদ্ধপূর্ব অবস্থায় 
যে শিল্প সম্ভবপর ছিল অথবা শান্তিময় সুস্থির অবস্থায় য| চলতে পারে 
তারই আলোচনা করব। যুদ্ধের ফলে আর একট! পরিবত্ন ঘটেছে । 
পুর্বে যেসব পণ্য এদেশে বা বিদেশে যন্ত্রবলে অতি সস্তায় উৎপন্ন হ'ত এখন 
তার অনেকগুলি দুল্লাপ্য বা অপ্রাপ্য। সেজন্য হাতে গড়া অপেক্ষাকৃত 
নিক্নষ্ট জিনিসও এখন লাভে বেচ| যেতে পারে। বিন্ধ শুধু এই অস্থায়ী 
সুযোগের উপর নির্ভর ক'রে কোনও স্থায়ী শিল্পপ্রতিষ্ঠার আশ! কর! 
অন্থচিত। কিন্তু এও ঠিক যে উপস্থিত স্থয়োগে বহু শিল্পী হাত 
পাকাবার আর ব্যবসায়ে অভিজ্ঞ হবার অবসর পাবে, এবং তার নুফল 
ভবিষ্যতেও কতকট। স্থায়ী হবে, যেমন প্রথম যুদ্ধের পরে হয়েছিল । 

এদেশে যতরকম কুটিরশিল্প আছে তার বিবরণ অথবা শিল্পের 
কৌশল শেখানো এই পুস্তকের উদ্দেশ্য নয়। কোনও কোনও শিল্প 
শেখবার বই পাওয়া যায় বটে, কিন্তু পুথিগত বিদ্যায় নির্ভর করলে চলে, 
না। অভিজ্ঞ লোকের উপদেশে হাতে কলমে কাজ ক'রে অথবা নিজের 
বুদ্ধি খাটিয়ে নানারকম পরীক্ষা ক'রে শিল্প শিখতে হয়। এই পুস্তকে 
শুধু কতকগুলি সম্ভাব্য শিল্পের আলোচনা কর! হয়েছে, যা থেকে উৎসাহী 


ব্যক্তি নিজের“অবস্থা, সামৰ্থ্য আর রুচির অনুকুল শিল্প বেছে নিতে = 
পারেন । 


শিল্পনির্বাচন 


যে শিল্পে লাভের সম্ভাবনা কম তা অবশ্যই বাদ দিতে হবে। কিন্তু 
শুধু লাভের জন্য নিবিচারে শিল্পনির্বাচন সমাজের পক্ষে ক্ষতিকর । 
দেশের বহু লোক বংশপরস্পরায় এক-একরকম শিল্প অবলম্বন ক'রে 
আছে, যেমন তাতী, কুমোর, দরজী, দণ্তবী। তাদের কোনও গতিকে 
জীবিকানির্বাহ্‌ হয়। অন্য লোকেও যদি এই সকল কর্মে নামে তবে 
দেশের কোনও লাভ হবে না। অবশ্য যেখানে কৌলিক শিল্পীর অভাব 
সেখানে আগন্ধকের স্থান আছে। চাল ছাট! কল হওয়ায় জনকতক 
ধনী লাভবান হয়েছে, কিন্তু অসংখ্য দরিদ্র স্ৰীপুক্লয জীবিকা হারিয়েছে, 
মোটের উপর দেশের অর্থবৃদ্ধি হয় নি। অতএব এমন শিল্প বেছে নিতে 
হবে যাতে দরিদ্রের ক্ষতি না হয় অধবা য| নৃতন। বুদ্ধিমান লোকে যদি 
বর্তমান শিল্পী বা কারিগরদের মতলব দিয়ে তাদের দ্বারা নূতন ভাল 
জিনিস তৈরি করান এবং ত! বেচবার সুব্যবস্থা ক'রে নিজে লাভ 
করেন, তবে তাতে কারও জীবিকার হানি হয় না। যদি কুটিরজাত 
পথ্য বড় কারথানার যন্ত্রজাত পণ্যের প্রতিযোগী হয় তাতেও অনিষ্ট হয় 
না, বরং সমাজের পক্ষে তা বাঞ্ছনীয়। বড় কারখানার সামর্থ্য যেমন 
বেশী পরবশতাও তেমনি বেশী, সেজন্য আপতকালে তাঁর ব্যবস্থা বিগড়ে 
যেতে পারে। ছোট ছোট শিল্প দেশের নান! স্থানে ছড়িয়ে থাকলে 
সমাজের স্বাচ্ছন্দ্য বাড়ে। কাপড়, চিনি, দেখলাই প্রভৃতির যে অভাব 
মাঝে মাঝে দেখা যায়, কলের উপর অত্যধিক নির্ভর তার প্রধান কারণ । 

অনেক কুটিরশিল্প এককালে লাভজনক ছিল কিন্ত কলের গ্রতিযোগে 
এখন অচল হয়েছে। এই রকম কতকগুলি শিল্পের পুনঃপ্রতিষ্ঠা 
আবশ্যক, বিশেষত যাতে নিত্যপ্রয়োজনীয় বস্তু উৎপন্ন হ'তে পারে। 
দাম বেশী পড়বে, তথাপি প্রচারদার। দেশবাসীকে বোঝানো দরকার যে 


৮ কুটিরশিল্প 


দেশের স্বার্থের জন্যই এইসকল শিল্প বজায় রাখ| কর্তব্য, এবং তার জন্য 
ক্রেতাকে যে অতিরিক্ত খরচ করতে হবে তা ইষ্টরক্ষার রাজস্ব স্বরূপ, 
তা স্বেচ্ছায় দেওয়া ধর্মকার্য। খাদির প্রয়োজন চুড়ান্তভাবে প্রমাণিত 
হয়েছে, তার পুনরাবৃত্তি অনাবশ্তক। কুটিরশিল্পজীত চিনি, কাগজ, 
দেশলাই, দেশী মুচীর তৈরি জুতো, দেশী ছুরি কাচি প্রভৃতি এই জাতীয় ৷ 
যারা দেশের ইষ্ট নিয়ে মাথা ঘামান না তাদেরও অনেকে ফ্যাশনের জন্য 
বা! শৌখিন বন্ধ হিসাবে খাদি পরেন। তাদের উদ্দেশ্য যাই হ’ক তীরাও 
দেশসেরা করেন, 'তেহপি মামেব কৌন্তেয় যজন্ত্যবিধিপূৰ্বকম্‌’। খাদির 
মতন অন্যান্য অনেক হাতে গড়| বস্তু ফ্যাশনের অন্তভূক্তি হ'তে পারে। 
কিন্ত শুধু ক্রেতার ধর্মবুদ্ধির উপর নির্ভর ক'রে শিল্পের উদ্যোগ 
করা চলে ন| ৷ ক্রেতার সহজ স্বার্থবুদ্ধিই শিল্পের প্রধান আশ্রয়। এমন. 
শিল্প বেছে নিতে হবে যা স্থনাধ্য এবং যার উৎপন্ন দ্রব্যের ক্রেতা সহজে 
মিলবে। সর্লম্বভাব আগ্রহী শিল্পান্বেধী অনেক সময় বিপথে চালিত 
হয়ে ক্ষতিগ্রস্ত হন। এই বিপথগতির কারণ--তাদের ভ্রান্ত সংস্কার 
অথবা অন্যের নিকট লব্ধ ভ্রান্ত উপদেশ । - কয়েকটি দৃষ্টান্ত দিচ্ছি। 
আমার জানা এক ভদ্রলোক দেখলেন যে মহুয়া ফুলের ক্কাথ দেখতে 
গুড়ের মৃতন এবং খেতেও মিষ্ট । অতএব মহা উৎসাহে সিদ্ধান্ত করলেন 
ত| থেকে চিনি হ'তে পারে। বহু আয়োজন আর অর্থব্যয় ক'রে 
নানারকম পরীক্ষা করলেন, কিন্ত চিনির দানা পাওয়া গেল ন|। তিনি 
যদি আগে জানতেন যে মহুয়াতে যে চিনি আছে তা আকের বা 
খেঙুর-গুড়ের চিনি থেকে ভিন্নজাতীয়, তার দানা বাধে না, তবে তিনি 
এই কাক-দন্তগবেষণায় অর্থ আর সময় নষ্ট করতেন না। আর একজন 
উৎসাহী ভদ্রলোক দেখলেন তাঁর দেশে দুধ খুব সস্তা, অতএব চিনি 
মিশিয়ে জাল দিয়ে ঘন ক'রে টিনে ভরলেই তা বিলিতী জমাট দুধের 
মত বেচা চলবে। তার ধারণ! ছিল, বিলিতী দুধ ও সহজ উপায়ে 

তৈরি হয়। কিন্তু তিনি-দেখলেন যে দুর! ৰ ঘন কইল 
এমন একট! পরিবর্তন ঘটে যে জলে আর ভাল ক'রে গোলা! যায় না,। 
খানিকটা থিতিয়ে পড়ে, অধিকন্ধ টিনের ভিতর দুধ দুগ্ধ, হ্য় | তিনি 
আগে জানতেন না যে অধিকক্ষণ তাপ দিয়ে দুধ ঘন করনে ২ তার 
উপাদান অদ্ৰাব্য হয়ে পড়ে, সেজন্য বাযুশুহ্য কটাহে তিন ]2811-এ) 


-অতি অল্প তাপে, অথব| বিশেষ যন্ত্রে অতি অল্পক্ষণে অধিক তাপে ঘন 


করতে হয়, এবং টিনে ভরবার পর. তাকে নিৰ্বাজ (3653116০1) করা 
দরকার | অবশেষে তিনি বুঝলেন যে কাজটি প্রথমে যত সহজ মনে 
হয়েছিল বাস্তবিক ত! নয়, বহু আয়োজন এবং অভিজ্ঞতা দরকার। 
অনেক লোকমান দেবার পর তিনি খোয়া ক্ষীর তৈরি ক'রে কলকাতায় 


_ চালান দিতে আরম্ভ করলেনু এবং তাতে তার লাভও হ'ল। প্রায় 


কুড়ি বংসর আগে যখন কচুরিপানার সদৃগতির জন্য নান! গবেষণা 


« 


চলছিল তখন একজন খবরের কাগজে প্রকাশ করলেন যে এই উদ্ভিদের - 
ছাই থেকে প্রচুর পরিমাণে মূল্যবান্‌ পটাশ-ক্ষার পাওয়া! যায় এবং তার 
নিষ্কাখনও এত সহজ যে ঘরে ঘরে তা হ'তে পারে; অনেকে লাভের 
আশায় এই কাজে লেগে গেলেন, কিন্তু দেখা গেল যে মেহনত পোষায় না, 
আর কচুরিপানার পটাশের পরিমাণ অন্যান্য গাছপালার চেয়ে বেশী নয়। 
সম্প্রতি কোনও সংবাদপত্রে একজন লেখক ছাপার কালি তৈরি করবার - 
সহজ উপায় দিয়েছেন। সেকালে আমাদের দেশে, যে ভুসো-কালি 
দিয়ে পুথি লেখা হ'ত তা চিরস্থায়ী, অতএব সেই কালি একটু অদল- 
বদল ক'রে ছাপাখানায় চলবে ন! কেন। লেখকের উদ্দেশ্য সাধু কিন্ত 
তার অনুমান ভ্রান্ত । ভুসো-কালির উপাদান == প্রদীপের ভুসো আর 
চাল-পৌঁড়ার ক্কাথ অথবা কলাগাছের ছালের রস, গালা-সোহাগার জল 
ইত্যাদ্ি। ছাপার কাল কালির উপাদান = ভুসো), তেল, সাবান 
ইত্যাদি। সজল কাঁলিতে ছাপার কাজ চলে না| তেল পুড়িয়ে যে 

ভুসে| পাওয়া যায় তা এতই ছুমূল্য যে তা থেকে লেখবার কালি হ'তে 
পারে কিন্তু ছাপার কালির পড়ত! পোষায় না। আজকাল ছাপার 
কালির ভূসে| তৈরি হয় আমেরিকা। প্রভৃতি দেশের পেট্রোলিয়ম-খনিজাত 
অফুরন্ত স্বাভাবিক গ্যাস পুড়িয়ে, তার সঙ্গে এদেশের উদ্‌ভিজ্জ ব| 
কেরোসিন তেলের ভুসে| পালা! দিতে পারে ন| ৷ যুদ্ধের অবস্থায় খরচ 
পোষালেও ভবিষ্যতে তা অসম্ভব । 

শিল্পনিৰ্বাচনে ভ্রান্তির যে দৃষ্টান্ত দেওয়া হ’ল, শিল্পান্বেধীকে নিরুখ্সাহ 
করা তার উদ্দেশ্য নয়। শুধু এইটুকুই জেনে রাখা দরকার যে ভালরকম 
খোজথবর ন! নিয়ে কেবল উৎসাহ সম্বল ক'রে কাজে নামা, এমন কি 
পরীক্ষা আরম্ভ করাও ঠিক নয়। কিন্তু অতিসাবধান হ'লে হয়তো! 
কোন কাজেরই আর্ত হবে না। যদি দশটা আরম্ভ নিক্ষন হয়ে একটা! 
সফল হয় তা হ'লেও দেশের লাঁভ। কারও উপদেশ ব| সাহায্য না 
পেয়ে কিছুমাত্র বিজ্ঞান না জেনে শুরু শখ, জেদ এবং অন্ধপরীক্ষার দ্বার| 
ক্কতকাধ হয়েছেন এমন লোক অনেক আছেন। একজন বৃদ্ধ অশিক্ষিত 
মুগলমানকে জানি, তিনি কাচের চুড়ি গিলটি করবার জন্য জার্মানি 
থেকে একরকম বানিশ আনাতেন, তা কাচে লাগিয়ে আগুনে তাতালে 
সোনার লেপ পড়ে। তার পর যুদ্ধ বাধায় মুশকিলে পড়লেন, অবশেষে 
এক বংসর নানারকম পরীক্ষা ক'রে এখন নিজেই গিলটির মল! 
আবিষ্কার করেছেন। 

বড় কারখানায় যন্ববলে ভুরিপরিমাণে যে সব জিনিস প্রস্তুত হয় 
তার রকম সহজে বদলানো! যায় না। যতরকম জিনিস হয় প্রায় তার- 
প্রত্যেকটির জন্য বহু ব্যয়ে আলাদা আলাদা ছাচ প্রভৃতি যন্ত্রাঙ্গ অথব| 
বিশেষ আয়োজন করতে হয়, সইজে একটু আধটু পরিবর্তন করাও চলে 
'_ নী। কেউ যদি কাপড়-কলে পাচ ছোড়া বিশেষ ধরনের নকশাপাড় 
শাড়ি ফরমাশ দেয় তবে কলওয়ালা সম্ভবত তা তৈরি করবে না, কিন্তু 

তাতী রাজী হ'তে পারে। যন্ত্ৰজাত বস্তুর বৈচিত্র্য কম, এবং তাতে শুধুই 
যন্ত্রের ছাপ, শিল্পীর কলাম্পর্শ নেই । এরকম জিনিসে জীবনযাত্রার স্থল 
প্রয়োজন মিটতে পারে, কিন্তু সৌন্দর্যের আকাঙ্কা তৃপ্ত হয় না। 
মানুষমাত্রেই শিল্পকলার সঙ্গে একটু ললিতকলা চায়, শৌখিন লোকে 
অনন্তমাধারণতাও চায়। এইখানেই হস্তশিল্পের জয় । গঠনের বৈচিত্র্য, 
কারুকর্মের নবনবতা, অথবা নিজের ফরমাশী জিনিসের জন্য ক্ৰেতা বেশী 
দাম দিতে আপত্তি করে ন|। কুটিরশিল্পের ধারা প্রয়োজক তারা এই 
বৈচিত্র্যের প্রতি দৃষ্টি রাখলে কৃতকার্য হবেন। 

নৃতন শিল্পপ্রতিষ্ঠার সুসাধ্য উপায় __ যেসব শিল্পী 7985 
ভাবে কাজ ক'রে আসছে তাদের ফরমাশ দিয়ে নৃতন ছাদের জিনিস 
করানো! এবং তাই বেচবার্‌ ব্যবস্থা করা।  তাতী, ছুতোর, কামার, 
কুমোর, পিতল কীসার কারিগর প্রভৃতির সাহায্যে ব্যবসা চলতে পারে। 
এইরকম ব্যবসার কয়েকটি উদাহরণ পরে দেওয়া হয়েছে। যদি কাজ 
ভাল চলে তবে নিজের কারখানাতেই শিক্ষিত কারিগর নিযুক্ত করা 
যেতে পারে। নূতন জিনিসের যদি বেশী কাটতি হয় তবে প্রতিযোগীও 
এসে জুটবে, কিন্তু তা অপরিহাধ। জিনিসের উৎকর্ষ, ব্যবসায়ীর স্থনাম, 
বিক্রয়ের স্থব্যবস্থ। এবং ক্রমাগত নৃতনত্বের দ্বারাই কারবার সুপ্রতিষ্ঠিত 
রাখতে হবে। * 

বাইরের কারিগরের সাহায্য না নিয়ে নিজে বা আত্মীয়স্বজন মিলে 
কাজ করলে বেশী স্বাবলম্বী হওয়| যায়, কিন্তু আগে বার বার পনীক্ষ। 
ক'রে নিশ্চিন্ত হওয়া দরকার। কাঠ, কাগজ, চামড়া, কংক্রিট ইত্যাদির 
শৌখিন কাজ, খেলনা! প্রভৃতি সম্বন্ধে এই কথা খাটে । _ 

কোন্‌ স্থানে শিল্পের স্থাপনা সুবিধাজনক তাও বিবেচ্য। গ্রামে 
শিল্পের সব উপাদান পাওয়া যায় না, শহর থেকে আনতে হয়, কারিগর 
মেলে না বিক্রয়ের জন্যও শহরবাসী ব্যবসায়ীর উপর নির্ভর করতে হয়। 


১২ কুটিরশিল্প 


পক্ষান্তরে গ্রামে ঘরভাড়া ও সংসার-রচের লাঘব হয়! যথাসম্ভব 
নিজের বাসভূমিতেই-শিল্পের প্রতিষ্ঠা করা ভাল | যেনব জিনিষ নীঘদ্ৰ 
নষ্ট হয়, যেমন অনেক খাগ্ধসামগ্রী, তা অবশ্য ক্রেতার অদূরে অর্থাৎ শহরে 
বা শহরের কাছেই করা দরকার॥ তথাপি দেখা যায় যে একশ মাইল 
দুর থেকেও কলকাতায় ছানা ক্ষীর মিষ্টান্ন ইত্যাদি চালান আসে। 
বাংল! দেশে স্থানে স্থানে উৎপাদিত পণ্যবিশেষের খ্যাতি আছে, যেমন 
ঢাকার কাপড়, ছুচের কাজ, শাখা; মুরশিদাবাদের বাসন, রেখম; হাতির 
দাতের জিনিস ; কাঞ্চননগর প্রভৃতি স্থানের ছুরি কাচি ; নাটোর বর্ধমান 
প্রভৃতির মিষ্টান়। এইসব স্থানে গতানুগতিক পদ্ধতির উন্নতি সাধন 
ক'রে শিল্পবৃদ্ধি কর! যেতে পারে। 


খাবার জিনিস 


চাল চিড়ে গুড় তেল দি প্রভৃতি সদ্বন্ধে বেশী কিছু বলবার নেই | 
ঢেকি-ছাট! চাল, কাঠের ঘানির খাটা নরষের তেল এবং ভেজালশুন্য 
ঘিএর প্রতি সাধারণের আগ্রহ এখন বেড়েছে, লোকে যত চায় তত পায় 
না। সেজ্ গ্রামে এইসব জিনিম উৎপন্ন বা সংগ্রহ ক'রে শহরে 
বেচবার স্থযোগ এখনও বেশী ৷ ক্রেতারা জানে যে প্রতারক ব্যবনায়ীর 
অভাব নেই, সেজন্য নবাগত বিক্রেতাকে প্রথমেই ক্রেতার আস্থা অর্জন 
করতে হবে। রি 

ব্রিটেন প্রভৃতি দেশের গভৰ্মেণ্ট খাদ্যসামগ্ৰী সমন্ধে অত্যন্ত সতর্ক। 
উপাদান থেকে যতট। খাদ্য পায়| সম্ভবপর তার সমস্তই যাতে উৎপন্ন 
হয়, খাঁর অভীষ্ট গুণ আর স্থায়িত্ব যাতে বাড়ে, গভর্মেট কর্তৃক 
নির্ধারিত লক্ষণগুলি বিক্রেয় দ্রব্যে বজায় থাকে কিন| = এইসব বিষয়ের 
উপর তীক্ষ দৃষ্টি রাখা হয়। সেখানে নিরন্তর গবেষণার ফলে দুধ 


খাবার জিনিস ১৩ 


থেকে মাখনের উৎপত্তির পরিমাণ বেড়েছে, ময়দা আগেকার চেয়ে 
দীর্ঘস্থায়ী হয়েছে, মার্জারিন বাকুতিম মাখনের উপাদান নিৰ্দিষ্ট হয়েছে, 
ফল, কাচা তরকারি, মাংস প্রভৃতি দীর্ঘকাল অবিরত রাখবার নূতন 
নূতন উপায়ও উদ্ভাবিত হচ্ছে। আমাদের দেশে খাগ্যের উপর শাসন 
যা আছে তা নগণ্য । চাল ডালের পোকা নিবারণের কোনও নিধ্ণারিত 
বাবস্থা নেই, আট! ময়দ] সরষের তেল ঘি যা পাওয়া যায় তাও এক- 
একবার এক-একরকম॥ ঘি বদি অক্ত্রিমও হয় তবু বিকৃতির জন্য প্রায় 
দুর্গন্ধ । যদি টাটকা পাওয়া যায় তবে তৈরির দোষে কিছুকাল পরেই 
দুর্গন্ধ হয়। খ্যাত ব্যবসায়ীর টিনে প্যাক করা মাখন যতকাল অবিক্কত 
থাকে, ঘি তার চেয়ে অনেক বেশী কাল ভাল থাকবার কথা, কারণ 
মাখনে জল আছে, ঘিএ নেই ৷ গভর্মেন্ট কবে এদিকে মন দেবে তার 
অপেক্ষায় না থেকে যদি কোনও যোগ্য ব্যক্তি এবিষয়ে পরীক্ষা, ক'রে ঘি 
তৈরির গ্র্ক্ট উপায় বার করেন তবে তদমুসারে কাজ ক'রে বহু লোক 
ভাল ব্যবসায় করতে পারবে । 

টিনে ভরা বিস্থুট আমাদের গণ্ডির বাইরে, কারণ কুটিরশিল্পে তা! 
হতে পারে না। কিন্ত প্যাক ন! কঃরেও বিস্কুট বেচা যায়। এদেশে 
কয়েকজন উদ্যোগী ব্যক্তি অল্প আয়োজনে একটু নৃতন ধরনের বিস্কুট 
তৈরি ক'রে বেশ লাভ করছেন । এইরকম ব্যবসায়ে আরও অনেকের 
স্থান আছে। অন্ধভাবে মামুলী বিলিতি জেম, ধিন আরোরুট, মারি 
প্রভৃতি বিস্কুটের নকল না ক’রে দেশী রুচিসংগত নূতন জিনিস তৈরি 
ক'রে দেখতে হানি কি? মসলার অভাব নেই। আদা লঙ্কা জিরে 
মরিচ ধনে এলাচ লবঙ্গ দারচিনি তিল পোস্তদানা চীনেবাদাম চিড়ে খই 
একো বা থেজুরে গুড় এইদব দিয়ে নব নব স্বাদ-করা যেতে পারে । 

আমাদের দেশী জলখাবার যা আছে গত পঞ্চাশ যাট বৎসরের মধ্যে 
তার বিশেষ কোন পরিবর্তন হয় নি। বূসগোল্লা। কিঞ্চিৎ বদলে 


১৪. | কুটির্শিল্প 


ক্ষীরমোহন আর রাজভোগ হয়েছে, পানতুয়া থেকে লেডিকেনি আর 
ছানার মালপে| উদ্ভূত হয়েছে, ‘সন্দেশের কয়েক রকম নূতন পাক, 
গড়ন আর নৃতন নাম হয়েছে। এখন খতুবিশেষে শিঙাড়া কচুরির 
গর্ভে ফুলকপি আর কলাইশুটি প্রবেশ করে। তা ছাড়া কয়েকটি 
অদ্ভুত জিনিস আবিষ্কৃত হয়েছে, যথ| রসমালাই, চপ সন্দেশ, গ্রীন ম্যাঙ্গে। 
সন্দেশ। আরও নৃতন কিছু কি করবার নেই ? এদেশে প্রাচীন কালে 
কান্দবিক (201৫৮) ছিল, তার! কন্দুপরু ভোজ্য তৈরি করত, তা 
পর্যষিত হ’লেও নষ্ট হ'ত ন|। এখন দেশের লোকে নূতন ক'রে তন্দুরে 
পাউরুটি বিস্কুট কেক তৈরি করতে শিখেছে।, ময়রার বিদ্যা! আর তন্দুর- 
পাচকের বিদ্যার সমন্বয় হতে বাধা নেই। গজা আর নিমকি যদি 
বিদ্কুটেরপ্মতন, আর শিঙাড়| কচুরি বালুশাই প্রন্থতি যদি বিলিতী 
পেসট্রির মতন তন্দুর-পক্ষ হয় তবে ঘি কম লাগে, নৃতন স্বাদ হয়, বেশী 
দিন টেকে, লঘুপাকও হয়। ছানা আর ক্ষীরের খাবারে অন্ত উপাদান 
মিশতে পারে। নারকেল তে| আছেই, তা ছাড়া থেজুর কিশমিশ 
খোবানি প্রভৃতি শু ফল এবং ঝতুভেদে আম আনারস কলা আত। 
প্রভৃতি। এই লেখককে রবীন্দ্রনাথ একবার বলেছিলেন = ময়রার| 
সন্দেশের সন্ধে ফল মেশাতে শিখল ন| কেন। পিঠে পুলি গ্রামে এখনও 
দেখা যায়, কিন্তু শহরে প্রায় অন্তৰ্হিত হয়েছে, কারণ মেয়েদের ফুরসত 
নেই ৷ অথচ খাবার লোভ কারও কমে নি। ময়র যদি জলখাবার 
হিসাবে পিঠে পুলি তৈরি করে তবে ক্রেতার -অভাব হবে না। শু 
পৌষপাৰ্বণে নয়, বারে মাই ব্যবসায় চলতে পারে। 

শহরের অনেক জলখাবারের দোকানে বসে খাবার ব্যবস্থা আছে। 
দশ বদর আগে য| ছিল তার চেয়ে এখন কোনও কোনও দোকানে 
কিছু ভাল আয়োজন দেখা! যায়, যথা মারবেলের টেবিল, হাত মুখ 
ধোবার বেসিন ইত্যাদি৷ কিন্তু বোম্বাইএ “বিশ্রান্তিগৃহ, উপাহারগৃহ’ 

॥ 


প্রভৃতি নামে যেসব জলখাবারের দোকান আছে তার তুলনায় কলকাতার 
ব্যবস্থা অতি নিকনষ্ট। বরং এখানকার চপ রিল প্রভৃতি আমিষ 
খাবারের দৌকানগুলি অপেক্ষাকৃত পরিচ্ছন্ন । বোধ হয় বাংলা দেশের 
দোকানদার আর ক্রেতা ছুই দলেরই ধারণা যে বিলিতী খাবার পরিচ্ছন্ন 
জায়গায় খেতে হয়, দেশী খাবারের জন্য বেশী কিছু করবার দরকার নেই । 

কুটিরশিল্পের যে অর্থ পূর্বে দেওয়া হয়েছে তাতে খাবারের দৌকানও 
পড়ে। খাদ্য যদি নূতন ধরনের হয়, যদি পরিচ্ছন্ন ঘরে তা বেচবার আর 
খাবার ব্যবস্থা থাকে, এবং দোকানের বাইরে উপযুক্ত বিজ্ঞাপন দেওয়া 
হয়, তবে ক্রেতার অভাব হবে ব'লে মনে হয় না॥ এই ব্যবসায়ে 
জায়গা আর 'মূলধন বেশী লাগে না, কিন্তু শহর ভিন্ন এ কাজ চলতে 
পারে না। 

আজকাল কলকাতা এবং অন্য অনেক শহরে ভাত ডাল মাছ 
তরকারি প্রভৃতি রাম! জিনিসের ‘হোটেল’ অর্থাৎ দোকান হয়েছে। 
মুমলমানদের জন্য এরকম ব্যবস্থা বহুকাল থেকে আছে, এখন 
স্পর্থদৌষের সংস্কার কমে যাওয়াতে হিন্দুর জন্যও দোকান চলছে। 
অনেক গৃহস্থের বাড়িতে রান্নার পাট উঠে যাচ্ছে, দোকান থেকেই খাবার 
আসে। এই ব্যবসায় আরও বাড়তে পারে এবং পরিচ্ছন্নতার উপর 
নজর রাখলে মধ্যবিত্ত শ্রেণীর ক্রেতা অনেক জুটবে 

কুটিরশিলে জ্যাম জেলি প্রভৃতির ব্যবসায় বেশী চলা অসম্ভব। এই 
রকম খাদ্য টিনে বা বোতলে ভরবার পর নিৰ্বাজ করতে হয়, নতুবা 
কিছুকাল পরে-বিকৃত হয় । নিরীঁজনের যন্ত্র আর আয়োজন বহুব্যয়নাধ্য ৷ 
স্তালিসিলিক আযাসিড) বেনজোইক অআযাসিড বা সোডিয়ম মলফাইট দিলে 
বিকার নিবারিত হয়। বিলাতে প্রথম দুটির ব্যবহার নিষিদ্ধ, তৃতীয়টি 
অতি অল্প মাত্রায় বিহিত। কিন্তু উত্তম জিনিসে কোনও রাসায়নিক 
বীদ্রবারক বস্তু দেওয়া হয় না। যদি নির্দিষ্ট ক্রেতা থাকে আর অল্পকালের 

মধ্যে খরচ হয়ে যার, তবে কুটিরশিল্পজাত টাটকা জিনিন নির্কাঁজ না 
করেও বেচা যেতে পারে। 
কলকাতা৷ প্রভৃতি সহরে যে চাটনি আর আচার বিত্রিখাহয় তা দুই 
শ্রেণীর । একরকম জিনিস সিরকা দিয়ে তৈরি ক'রে বোতলে ভরা হয়। 
সিরকা থাকলে বিকার হয় ন|। কুটিরশিল্লে এরকম চাটনি হ'তে পারে, 
কিন্তু বাজারের প্রতিযোগ অতি প্রবল, সাধারণ ক্রেতা ভাল, মন্দ বাছে 
না। সরল কুটিরশিল্পী চতুর ব্যবসায়ীর অন্দে পেরে উঠবে না, তাদের 
প্রক্রিয়া রহস্তময়। আমের চাটনিতে আমের অভাবে কাচা পেঁপে, 
পেঁপের অভাবে লাউ চলে । চিনির বদলে চলে মাছি-বোলতা-সংকুা 
সস্তা “মিছরির রস’ অর্থাৎ যে রস থেকে মিছরি করবার পর আর দান| 
বাধে না। দিরকার বদলে আ্যাসেটিক আ্যাসিড চলে। যে আচার ও 
চাটনি বাজারে খোলা অবস্থায় সের দরে পাওয়া যায় তা প্রধানত কাশী 
থেকে আসে। সিরকার বদলে তাতে নেবুর রস বা সরসের তেল বা 
দুইই থাকে, বিকার নিবারণের জন্য মাঝে মাঝে রোদে দেওয়া হয়। 
বিক্রেতারা প্রায় বিদেশী, বাঙালীর দোকানে সাধারণত আচার দেখা 
যায় না। এইরকম আচার কুটিরশিল্পে হ'তে পারে, কিন্তু বিক্রয়ের জন্য 
দোকানদার পাওয়া বোধ হয় শক্ত হবে। 
মারবাড় প্রভৃতি অঞ্চলে টাটকা তরকারি বেশী পাওয়া! যায় না, মেজন্য 
সেখানে শুখনে| শাকসবজির খুব চলন আছে! এদেশেও কেউ কেউ 
অসময়ে রীধবার জন্য ফুলকপি, বাধাকপি, শজনের ফুল ইত্যাদি রোদে 
শুথিয়ে রাখেন। টাটকা! অবস্থায় এসব জিনিসে শতকরা প্রায় ৮০ ভাগ 
জল থাকে, শুখিয়ে গেলে আয়তন খুব ক’মে যায়, অল্প যায়গায় রাখা 
চলে । রাধবার আগে কিছুকাল জলে ভিজিয়ে রাখলে ফুলে ওঠে। 
কিন্ত স্বাদ একটু বদলায় আর ঈষং ঘেমে| গন্ধ হয়। প্রথম মহাযুদ্ধের 
সময় ভারতীয় সামরিক বিভাগ শুখনো তরকারি করবার জন্য নানারকম 

পরীক্ষা করেছিলেন, অনেকটা কৃতকার্য ও হয়েছিলেন । প্রক্রিয়া সংক্ষেপে 
এই রকম ৷ তরকারি পাতলা ক'রে কেটে ফুটন্ত জলে অতি অল্পক্ষণ 
(দু-এক মিনিট) ডুবিয়ে নেওয়া হর । তাপ পেয়ে উপরের কোষ (০০11) 
গুলি ফেটে যায় এবং তার ফলে অনেক কম সময়ে তরকারি শুখনো! 
করতে পার! যায়। ছোট ছোট চারপাইএ জালি কাপড় এটে উপরে 
তরকারি বিছিয়ে তার উপর আর-একটা জালি কাপড় দিয়ে ঢেকে রোদে 
দেওয়| হয়। প্রায় শুখিয়ে গেলে ইট-গড়া ফর্মার মতন কাঠের ফ্রেমে 
পুরে চিঠি কপি করবার প্রেসের চাপে টালির মতন করা হয়, তার পর 
আবার কিছুক্ষণ রোদে শুথিয়ে কাগজে মুড়ে রাখা হয়। ইং ১৯২৩ 
সালে কলকাতায় যে এক্সিবিশন হয় তাতে উক্ত উপায়ে প্রস্তুত বাধাকপি, 
ফুলকপি, শালগম, গাজর, পিয়াজ, টোমাটো, পালমশাক, আলু, বেগুন 
প্রভৃতির টালি দেখান হয়েছিল । টালির আকারে জমানো জিনিসে 
বেশী হাওয়া লাগতে পারে না, সেজন্য স্বাদ অনেককাল প্রায় অবিরুত 
থাকে। দ্বিতীয় মহাযুদ্ধের সময় রসদের জন্য এসম্বন্ধে ব্রিটেনে ও 
আমেরিকায় বহু গবেষণা হয়েছে। নবাবিষ্কৃত পদ্ধতিতে ফুটন্ত জলে 
অতি অল্প সোডিয়ম সালফাইট দেওয়া হয়, তাতে খাদ্যের ভাইটামিন-সি 
স্থরক্ষিত হয়, রোদে ন! দিয়ে বিশেষ যন্ত্রে অল্পক্ষণে শুখনে| করা হয়, তার 
ফলে স্বাদ বর্ণ গন্ধ সম্পূর্ণ বজায় থাকে ৷ বাংলা দেশে অসময়ে রাধবার 
জন্য শুখনো ফুলকপি আর বাধাকপি তৈরি করলে কাটতি হ'তে পারে। 
অবশ্য কুটিরশিল্পে বেশী আয়োজন করা অসম্ভব, কিন্তু পূর্বোক্ত ভারতীয় 
সামরিক বিভাগের পদ্ধতি ব্যয়বহুল নয়। 

কলের সঙ্গে দীর্ঘকাল দ্বন্দ ক'রেও দেশী তাত টিকে আছে, তার কারণ 
শুধু কাপড়ের সুদৃহ্যতা বা স্থায়িত্ব নয়। তীতী যত শীঘ্র তার পরিকল্পনা 
বদলাতে পারে, কল তা পারে ন| ৷ কলে কয়েকরকম জিনিস বহুপরিমাথে 
করা যায়, তাতে অনেকরকম জিনিস অল্পপরিমাণে হতে পারে ॥ যদি 
উপাদান মেলে তবে তাতীর পক্ষে নৃতন নৃতন ফরমাখ অনুসারে কাজ 
করা সুসাধ্য ৷ 

পাড়ের বৈচিত্রের প্রথম উদ্ভাবক তাতী। কল প্রথমটা তাতীর 
নকল করত, এখন কলওয়াল! ক্রেতার শখ অনুমান ক'রে নিজেই 
বৈচিত্র্যের ব্যবস্থা করেছে। তাতীর উপদেষ্টা কেউ নেই, তার রুচিও 
সীমাবদ্ধ। যদি শিক্ষিত স্থুরুচিসম্পন্ন লোক নিজের পরিকল্পনা অন্ুসারে 
তাতীকে ফরমাশ দেন এবং আধিক দায়িত্ব নেন তবে তাতের্ব নবজীবন- 
লাভ হ'তে পারে। শুধু শাড়ি নয়, জামার জন্য স্থতী অথবা! ক্থতো-রেশম 
'মিভিত কাপড়, সস্তা শীতবন্ত, পরদা, টেবিল ও বিছানার আস্তরণ প্রভৃতি 
নানা জিনিস করবার আছে। ফ্যাশন, বিশেষত পরিধেয় বস্ত্রের ফ্যাশন, 
নিরন্তর ব্দলায়। তীতশিল্পের প্রয়োজক নিজের *রুচির দ্বারা ক্রেতার 
স্পৃহা তৃপ্ত করতে পারেন। 

কাপড়ের উপর নানারকম ছাপার কাজ, ছুঁচের কাজ প্ৰভৃতি নিজে 
বা কারিগরকে উপদেশ দিয়ে করা যেতে পারে | যেখানে এইরকমের 
কাজ হয় সেখানে কিছুকাল থাকলে উৎসাহী লোকের শিখতে দেরি হয় 
না। শ্রানিকেতনে ও থাদিপ্রতিষ্ঠানে নানারকম বন্তশিল্প শেখবার সুযোগ 
আছে। উপযুক্ত তত্বাবধানে কতরকম জিনিস হ'তে পারে তা 
সেখানকার কাজ দেখলে বোঝা যাবে। 

এদেশে নানা স্থানে গুটিপোকা পালন ক'রে রেশম উৎপাদন করা 

হয়। জাপানের প্রতিযোগ আর কৃত্রিম রেশমের প্রচলন হওয়ায় দেশী 
শিল্পের ক্ষতি হয়েছে। কিন্তু লোকে এখন বুঝেছে যে কৃত্রিম রেশম যতই 
ঝকমকে হ’ক তার স্থায়িত্ব সতী কাপড়ের চেয়েও কম। যুদ্ধের জন্য 


সম্প্রতি অবস্থাও বদলেছে, রেশম উৎপাদন আর রেশমী কাপড় বোন! 


এখন লাভজনক ।  গুটিপোকা পালনে খরচ অতি অল্প, তা শেখা সহজ, 
এবং এসদ্বন্ধে অনেক বইও পাওয়া যায় ॥ মাইসোর গভর্সেন্টের উৎসাহে 
সেখানে প্রচুর রেশম উৎপন্ন হচ্ছে এবং তা থেকে অনেক রকম উৎকৃষ্ট 
বন্ধ তৈরি হচ্ছে। বাংলা দেশেও না হবার কারণ নেই । 

আজকাল চটের বিচিত্র আসন শতরঞ্জি প্রভৃতি কলে তৈরি হচ্ছে ।, 
এইরকম কাজ হাতে করলে হয়তে| খরচ কিছু বেশী পড়বে, কিন্ত 
বৈচিত্রের জন্তু ভাল দাম পাওয়া যেতে পারে। 

কলকাতায় এবং ভারতের নানা স্থানে অনেকগুলি বন্ত্রটালিত গেঞ্জি 
মোজার কারখানা আছে। কলকাতার উপকণ্ঠে খুব ছোট ছোট 
কারখানাতেও এই কাজ, বিশেষত মৌজা! বোন] হয়। তাতে মোটর 
নেই, পায়ে হাতেই কাজ চলে । এইরকম কারখানা গ্রামেও চলতে পারে 

সাদা ও নানা রঙের ফিতে খুব ছোট তাতে তৈরি হয়। ব্রেড 
(091৫), জুতোর ফিতে প্রভৃতিও অতি সরল যন্ত্রে হাতে বোন! যায়। 
কলকাতার কয়েকটি ছোট কারখানায় সস্তা মোটা সুতোর ফেটি থেকে 
দু চার গাছা স্থতো একসন্ধে পাকিয়ে তাতে ময়দার মাড় দিয়ে টোআইন 
করা হয়। স্থতো পাকানো, মাড় মাখানো, মাড় শুখনো, গুলি জড়ানো 
সমস্ত কাজ ছোট ছোট কাঠের যন্ত্রে হয়। যন্ত্রগুলিতে বেশী কৌশল ব| 
জটিলতা নেই, জায়গাও অল্প নেয়। এইসব কাজে বেদী টাক! খাটাতে 
হয় না, শিক্ষিত কারিগরও দরকার হয় ন|। যার! উৎসাহী তীরা সন্ধান 
নিয়ে চেষ্টা করে কলকাতায় এইরকম শিল্পের কারখানা দেখতে পারেন। 
কিন্তু সেখানে খুব সহজে ঢুকতে পারবেন না, কারণ কাজ এতই সোজা! 


২০ কুঢ়িরশিল্প 


যে ব্যবসায়ী পারতপক্ষে বাইরের লোককে কিছু দেখতে দেয় না, পাছে 
কেউ শিখে ফেল্লে। এইসব শিল্প গ্রামের উপযুক্ত। 

আজকাল বাজার করবার জন্য নানারকম চটের থলির চলন হয়েছে। 
মাদ্রাজ অঞ্চলে এই উদ্দেশ্যে মোটা স্থতোর জালের থলি চলে । এই 
থলি খুব মজবুত, সস্তা, সদৃশ, এবং নানা, রঙের পাওয়া বায়। জাল 
বোনা অতি সহজ কাজ, গ্রামে এইরকম থলি অনায়াসে হ'তে পাবে 
এবং শহরে পাঠালে তার ক্রেতারও অভাব হবে না। মাদ্ৰাজে স্থতী 
দড়ির তৈরী একরকম বিছানা! বাধবার স্ট্যাপ পাওয়া যায়। চামড়ার 
স্ট্যাপের চেয়ে অনেক কম দাম অথচ দেখতে ভাল। একটা রঙিন 
বা পালিশ করা ছোট দণ্ডাকার কাঠের হাতল, তার দুদিকে ফুটো, 
তার ভিতর দিয়ে দুগাছা রঙিন স্থতোর দড়ি গেছে, দড়ির এক প্রান্তে 
বকলসের বদলে পিতল ব! লোহার আংটা। এইরকম স্ট্যাঁপি এখানেও 
চলতে পারে। 


কাপড় ও চামড়ার জিনিস 


উপরে যে চটের থলির কথা বলা হয়েছে সেইরকম থলি এবং মোটা 
রঙিন স্থতী কাপড়ের থলির,কাটতি খুব। তা ছাড়া কাপড়ের নানা- 
রকম ছোট বড় ব্যাগেরও ক্ৰেতা আছে। সাধারণ ব্যাগে যে ধাতুময় 
ফ্ৰেম, খিল, চাবিকল, প্রভৃতি থাকে তা! বাদ দিলে খরচ খুব কম পড়ে 
তথাপি স্বদৃশ্য এবং ব্যবহারের উপযুক্ত করা যেতে পারে |. আজকাল 
কাগজপত্র বইবার জন্য চামড়ার পোর্ট (ফোলিওর খুব চলন হয়েছে। 
যুদ্ধের আগে জাপান থেকে ক্যামবিশ বা মোটা কাপড়ের এরকম থলি 
কিছু কিছু আসত। এদেশেও তা খুব সন্তায় তৈরি হতে পারে। ব্যাগ 
বা পোর্টফোলিওর জন্য ক্যামবিখ, মোটা ড্রিল, টিকিং, বা পাতলা 


রঃ ী 
EN কাপড় ও চামড়ার জিনিস ২১ 


ত্ৰিপল চলতে পারে ॥ রং মাখিয়ে ত্রিপলের মতন জলাভেদ্য কাপড় 
ঘরে তৈরী "করাও শক্ত নয় । দরজা জানালায় যে রং দেওয়া হয় তাতে 
কেরোসিন মিশিয়ে পাতলা ক'রে নিলেই চলে । রঙে যে তিসির 
তেল থাকে তাতে ঈষৎ পরিমাণে রেডির তেল মেশানো দরকার, 
নতুবা কাপড় নমনীয় হয় না । রং লাগাবার আগে কাপড় জলে ভিজিয়ে 
নিতে হয়, তাতে রঙের খরচ 'কমে। রগরগে রং সুদৃশ্য নয়, মেটে 
সবুজ, ব্রাউন বা ছাই রং হ’লে ভাল দেখায়॥ ব্যাগে ফ্রেমের বদলে 
পাতলা! কাঠের ফালি দেওয়া চলে! বন্ধ করবার জন্য চামড়ার ফিতে 
আর বকলস, অথবা বঙীন স্থতী দড়ির ফাস আর বোতাম বা কাঠের 
টুকরো, অথব| জিপ ফাসনার দেওয়া, যেতে পারে। যে কাপড়ের ব্যাগ 
সেই কাপড়ের অথবা চামড়ার হাতল হ'তে পারে। 

প্রনিকেতনে নানারকম শৌখিন চামড়ার “কাজ শেখবার স্থবিধ| 
আছে। বিচিত্রিত চটিজুতো, পা বা মনিব্যাগ, নোটবুক প্রভৃতির 
ক্রেতার অভাব নেই ৷ কাপড়ের তৈরি করলে অবশ্য খরচ খুব কম 
পড়ে। কাপড়ের উপর তুলি বা স্টেনসিল দিয়ে নকশা করলে স্থদৃশ্ঠতা 
বাঁড়ে। এই নকশার কাজ ছাপাখানার কালিতে হতে পারে। 

ধারা কোনও স্থপ্রচলিত জিনিসের অনুকল্পরপে সন্তা জিনিস চালাবার 
চেষ্টা করবেন তীদের মনে রাখতে হবে যে শুধু নিকট উপাদান দিয়ে 
নকল করলে উদ্দেশ্য সিদ্ধ হবে ন৷ প্রকৃষ্ট উপায় হচ্ছে গঠনের পরি- 
বর্তন এবং কিছু কিছু আড়ম্বর বাদ দেওয়া এর ফলে যদি নিকৃষ্ট 
আসে তার প্রতিকার করতে হবে স্ুদৃশ্যতা আর নৃতনত্বের ছারা 


ধাতুর জিনিস 


লোহা পিতল কাঁসার জিনিস তৈরি এদেশে কুলগত ব্যবসায়, 
'আগন্থকের পক্ষে তা শিখে জীবিকানির্বাহ করা সহজ নয় ॥ কিন্ত যার 
বুদ্ধি আর রুচি আছে তিনি কারিগরকে উপদেশ দিয়ে নৃতন ধরনের 
বা উন্নততর জিনিস তৈরি করিয়ে নিজে বেচবার ব্যবস্থা করতে পারেন। 
ছুএকটা দৃষ্টান্ত দিচ্ছি। 

বহরমপুরের কাসার বাসন বিখ্যাত। সেখানকার সর্বোত্তম কীসায় 
৭ ভাগ তামা ২ ভাগ বাং থাকে। এই কাস! ঢালাইএর পর পিটিয়ে 
গড়া হয়, রং ভাল, সহজে ভাঙে না, কলক্কও সহজে পড়ে না। নিক 
কীসায় __ য| থেকে কেবল ঢালাই ক'রে বাসন গড়া হয় __ বাং ছাড়া 
দন্তাও থাকে, অনেক সময় একটু সীসেও থাকে। কিন্ত ভাল মন্দ 
কোনও কীসার বাসনের গড়ন নিখুঁত নয়। গেলাসের ফাদ সাধারণত 
এত বড় করা হয় যে হাত দিয়ে তোলা শক্ত। থালা গেলাস বাটি 
সব জিনিসের গা একটু উচুনীচু, পালিশ যত বেশী করা হয় এই অসমতা 
ততই ফুটে ওঠে। কীসারীরা যে কুঁযন্ত ব্যবহার করে, চালাবার সময় 
তাতে কিছু টাল হয়, হাতের বাটালিও কাপে। তার ফলে বাসনের 
গা অসম হয়। যদি লোহার লেদে কৌদা হয়, অন্তত কাঠের মজবুত 
অনড় কুঁদে কাজ করা হয়, তবে এই দোষ হয় না। পালিশ করবার 
আগে যদি শানযন্ত্ৰে গা ঘ'ষে মন্থণ করা হয় তবে আরও জুদুহ্য হয়। 
₹ এসব ব্যবস্থা করলে অবশ্য খরচ কিছু বাড়বে, কিন্তু শৌখিন লোকে 
রুপোর বা রুপোর লেপ দেওয়া বিলাতী খাবার বাসন বা lae-এর 
মতন নিখুত জিনিস পেলে ভাল দাম দিতে আপত্তি করবে না। 
কীসার যে চামচ পাওয়া যায়: তার গড়ন বিশ্রী, মাপও সমান নয়। 
সাবধানে তৈরি করলে ভাল জার্মন সিলভারের কীটা চামচ টি-পট জাগ 


চা যাক রা 7৮০77 ৯১০১৬ 


ধাতুর জিনিস গু ২৩ 


গু 

প্রভৃতির চেয়ে কাসার জিনিস কোনও অংশে নিকুষ্ট নয়, বরং নৃতনতর । 
আজকাল স্টেনলেস ছুরির চলন হয়েছে । পালিশ করা৷ কীসার ছুরি 
প্রায় তার সমকক্ষ হ'তে পারে । লৌহপূর্ব যুগে 1০05৩ বা কীসার 
ক্ষুরেই লোকে দাড়ি কামাত। 

কাঞ্চননগর প্রভৃতি স্থানের ছুরি কীচির্‌ স্থনাম আছে। বিলিতীর 
তুলনায় দাম খুব কম, কিন্তু জার্মন জিনিস আরও সন্তা পাওয়া যায়। 
হুশিয়ার লোকে তবু দেশী পছন্দ করে, কারণ সন্তা জার্মন ছুরি কাচি 
বেশী ভন্গুর। দেশী জিনিসের দোষ -- তার চেহারা, তত ভাল নয়, 
কাচির ফলার'যে ঈষৎ বক্রতা আবশ্যক তাও দেশী কীচিতে প্রায় ঠিক 
হয় না। এ বিষয়ে আলিগড়ের কারিগর বেশী সতর্ক উপযুক্ত 


(লোকের তত্বাবধানে তৈরি হ'লে এইসব ক্রটি দূর হ'তে পারবে, খরচ 


যেমন বাড়বে জিনিসের আদর আর দামও তেমনি বাড়বে | 
অসংখ্য পরিবারে জাতি একটা অপরিহার্য অন্ত, শৌখিন জাতিরও 
আদর আছে। জাতির হাতল ছুটির গড়ন চিরকাল একই রকম চ'লে 


_ আসছে -- ছুটি সোজ| গোলাকার দণ্ড। একটু ব্দলালে ধরবার আর 


চাপ দেবার সুবিধা হয়, তাতে হাত শ্রান্ত হয় না। কিন্তু জাতিনির্মাতা 
সেদিকে নজর দেয় নি। বিলাতি প্রায়াসের হাতল চেপটা ধনুকের 
মতন বীকা, সেজন্য ব্যবহারে সুবিধা । জাতির হাতল যদি এরকম হয় 
তবে লোকে খুশী হয়ে কিনবে। রান্নার জন্য যে সাড়াশী ব্যবহার হয় 
তারও বাক| হাতল হ'তে পারে । 

বোম্বাই অঞ্চলে চায়ের বাটি রেকাব রাখবার জন্য একবকম আধার 
প্রচলিত আছে। সাধারণত লোহার পাতের বা গীট-বাধ| হালের 
(259) 392) তৈরি, কাঠেরও হয়! অতি ছোট জিনিন, দেওয়ালে 
টাঙানে| থাকে। পিছনে একটা খোপ, তাতে ছট| রেকাঁব খাড়া, ক'রে 
রাখা হয়, আর সামনে ও পাশে ছটা হুক, তাতে বাটি ঝোলানো হয়। 


২৪. কুটিরশিল্প 

চি 
যেসব গৃহস্থের বাড়িতে অত্যন্ত স্থানাভাব সেখানে এইরকম আধার 
সুবিধাজনক | 

লোহার বা ইস্পাতের তারের খোপার কাট! আর সেফাটিপিনের 
খুব কাটতি। এই দুই জিনিস কামারের সাহায্য না নিয়েও তৈরি 
করা যেতে পারে। কাঁটা যত লম্বা হবে তার দ্বিগুণ চওড়া একটা 
কাঠের পাটায় তার জড়ানো! হয়, তার পর তারের কুণ্ডলী খুলে নিয়ে 
মাঝামাঝি কেটে ফেললে ভাজ করা. অনেকগুলি কাটা পাওয়া যায়। 
যদি কাটার ডালে ঢেউ দরকার হয় তবে তা উপযুক্ত সীড়াশী দিয়ে 
চেপে করা হয়। তারপর ঘুরন্ত -শানে কাটার ডগা ঘষা হয় এবং 
অবশেষে কাল বানিশে ডুবিয়ে তারের আলনায় শুখনো হয়। সেফটি- 
পিন তৈরি করাও সহজ, কিন্তু যেদিকে কাটা আটকানো হয় সেদিকে 
যে ভাজ করা পাত, থাকে ত! তৈরি. করবার জন্য ছোট ডাই-প্রেস 
দরকীর। তা ছাড়া নিকেল-প্লেট করবার সরঞ্জামও চাই। পিতলের 
পালিশ ও ল্যাকার করা সেফটিপিন করলে এত আয়োজন দরকার হয় = 
না, পাত না দিয়ে শুধু এক দিকের তার বাকিয়ে খাজ করলে তাতেও 
কাটা, আটকানো যায়। 

কলকাতার কাছাকাছি অনেক জায়গায় লোহার ব| বিনা 
তারের নানারকম জিনিস তৈরি হয়, যেমন ইছুর-ধরা কল, পাখির 
খাঁচা, চিঠির ট্রে, বাজে কাগজ ফেলবার ঝুঁড়ি, খাবারের ঢাকনা, শিকে 
ইত্যাদি । এই কাজে সরঞ্জাম বেশী লাগে না, শেখাও সহজ । 

কলকাতার উপকণ্ঠে, হাওড়ায় এবং নিকটবর্তী অনেক গ্রামে কুটির- 
শিল্পরপে ঢালাই পিতলের অনেকরকম জিনিস তৈরি হয় । এই কাজের 
উপাদান পুরনো পিতল বা গান-মেটালের টুকরো বা ছাট। কারিগর 
সপরিবারে কাজ করে, মেয়েরা গলাবার মুচি আর ঢালাইএর জন্য 
মাটির ছাচ গড়ে, পুরুষরা হাপর চালায় এবং গল| ধাতু ছাচে ঢালে। 


ধাতুর জিনিস ২৫ 


পিতলের কবজা, ছিটকিনি, আলনার হুক, জলের কল, স্টীমকক, 


_ পাইপ জোড়বার ইউনিয়ন, বিজলীবাতির ব্ৰ্যাকেট, বাক্স আলমারির 


কল, তাল! চাবি প্রভৃতি নানা জিনিস তৈরি হ্য়! অনেকে শুধুই 
ঢালাই ক'রে কোর মাল অন্ত কারখানায় যোগান দেয়, সেখানে বাকী 
কাজ হয়। আবার অনেকের নিজেরই লেদ ড্রিল শান প্রভৃতি যন্ত্র 
আছে, তাতে কৌদা ফুটো করা ঘষা পালিশ সম্পূর্ণ ক'রে বাজারে 
জিনিস দেয়। আজকাল অনেকের বাড়িতে দিনরাত অবিরাম কাজ 
চলছে, লাভও ভাল হচ্ছে। যুদ্ধের আগেও এই ব্যবসায় সুপ্রতিষ্ঠিত ছিল 
এবং ভবিষ্যতে আরও বিস্তারের সম্ভাবনা আছে। 

* কলে তৈরি বিদেশী জিনিস আমদানির ফলে দেশী ধাতুশিল্পের কাজ 
মোটের উপর কমেছে বটে, কিন্ত আধুনিক প্রয়োজনের জন্য অনেক 
নৃতন কাজও এখন হচ্ছে। অনেক কারিগর এখন নিজেদের ছোট _ 
ছোট কারখানায় এক-একরকম কাজ করে | কেউ মোটর কারের 
মডগার্ড গড়ে, কেউ বিবিধ যন্ত্রের জন্য নানা আকারের স্প্রিং কেউ 
দরজার জন্য কড়া শিকল, কেউ গরুর গাড়ি আর রিকশর জন্য ছোট 


লঠন। কতকগুলি কারখানায় শুধু অন্নে শান দেওয়া হয়, কোথাও বা 


শুধু ধাতুদ্রব্যে পালিশ আর রুপে! বা নিকেলের লেপ দেওয়া হয়। 
এই সব কারখানা শহরেই চলে । মালিকরা প্রায় স্বয়ং কারিগর, 
এবং অনেকের মোটরচালিত বিবিধ যন্ত্ৰ আছে। 


কাঠের জিনিস 


ছতোরের সাহায্য না নিয়ে কাঠের জিনিস গড়া যায় না। খাট 
টেবিল চেয়ার আলমারি প্রভৃতি আসবাব গ্রাম থেকে শহরে পাঠালে 
খরচ পোষায় না। তথাপি চন্দননগর প্রভৃতি “কয়েক জায়গা থেকে 
বিস্তর চেয়ার খাট ইত্যাদির পায়| আর ফ্রেমের কাঠ তৈরি হয়ে আসে, 
কলকাতায় কেবল জোড়া আর পালিশ করা হ্য়। মামুলি গড়নের 
কায়দা বদলালে সাধারণ এবং ইজি চেয়ার, ফৌলডিং ও ডেক চেয়ার, 
ছোট টেবিল, টুল, আলনা প্রভৃতির খরচ কমানো! যায়। গালার পালিশ 
বা ফ্রেঞ্চ পালিশের খরচ কম নয়, অনেক জিনিস পালিস না৷ কারে 
শুধু তিসির তেল মাখিয়ে সুদৃশ্য করা যায়। তিসির তেলের সঙ্গে খড়ির 
গুড়ো বা হোয়াইটিং, এলামাটি, একটু ভুসো প্রভৃতি (০০৫ filler) 
মিশিয়ে কাঠের রঙের সমান ক'রে যদি কাঠে ঘষে অল্প ক'রে লাগানো 
হয় তবে কাঠের আশের হরফ (৪791) ঢাকা পড়ে না, অথচ আশের 
ফাক (9০:৩9) ভ’রে যায়, প্রায় বানিশ করার মতন দেখতে হয়। 


মোম-তাপিন লাগানোর চেয়ে এতে খরচ কম পড়ে। যদি আরও. 


চকচকে করবার দরকার হয় তবে তিসির তেলের লেপ একেবারে 
শুকিয়ে গেলে অল্প ফ্রেঞ্চ পালিশ দেওয়া যেতে পারে। 

শৌখিন বাক্স, দোয়াতদান, ট্রে প্রভৃতি ছোট জিনিস নিজের ততবা- 
বধানে করানো হবিধাজনক। দেশী কুঁদ্যন্ত্ৰে কৌটো, বাতিদান, দাব| 
পাশার ঘুটি প্রভৃতি জিনিস করা যায় এবং ঘুরন্ত অবস্থায় তাতে গালার 
লেপও দেওয়া সহজ। কাশীতে যে খেলনা পাওয়া যায় তা প্রায় কুড়চি 
কাঠের তৈরি। এই কাঠ সাদা, আ্বাশ কম, সহজে কৌদা যায়, সহজে 
ফাটেও না। শিশু ও সুদরি কাঠ আরও ভাল, কৌদার পর পালিশ 
করলে অতি স্বদৃশ্য হয়। কাঠাল কাঠও সুন্দর, কিন্তু ফাটবার ভয় 


কাঠের জিনিস _ ২ 


আছে। সস্তা কাজ আম কাঠে হতে পারে, বারকোশ বাটি প্রভৃতি 
সাধারণত এই কাঠে হয়। 

কলকাতায় এবং নিকটবর্তী স্থানে অনেকগুলি ছোট কারখানা 
আছে সেখানে শুধুই খড়ম তৈরি হয়। এই খড়ম খুব সস্তা, রাজমিন্বী 
মজুর প্রভৃতি ব্যবহার করে | ভাল খড়মেরও বহু ক্রেতা আছে।. 
সুগঠিত সুদৃশ্য খড়ম ভাল দামে বেচা যায়। পা আটকাবার জন্য বেণ্টের 
ফিতে, চামড়া, অথবা রঙিন ক্যামবিশ বা মোট! কাপড় তিন চার ভাজ 
ক'রে লাগানো যেতে পারে। 

কাঠের ছোট ছোট জিনিস নানা উপায়ে অলংকৃত করা যায়। ভিন্ন 
ভিন্ন রকম পাঞ্চ দিয়ে ঠুকে উচু-নীচু নকশা হ'তে পারে। জলে 
আযানিলিন রং গুলে তার সঙ্গে একটু গদ মিশিয়ে তুলি দিয়ে চিত্র করাও : 
সহজ৷ তার উপর ফ্রেঞ্চ পালিশ করা চলে । শিশু প্রভৃতি নিরেট 
কাঠ মোম-তাপিন দিলে ভাল দেখায় ॥ সস্তা কাজে সিরিশ বা গঁদের 
জলে বা তেঁতুল-বিচির কাথে গুঁড়ো রং (pigment) মিশিয়ে চিত্র 
করা৷ যায়, উপরে বানিশ বা গর্জন তেল লাগালে রং বহুদিন স্থায়ী 
হয়। এই উপায়ে বিচিত্রিত পিড়ি প্রভৃতি করা যেতে পারে। কাঠের 
খেলনার রংও এইরকম । 


কাগজের জিনিস 


হাতে তৈরি কাগজের খরচ! বেশী হ'লেও দেশহিতকর বা! শৌখিন 
বস্তরূপে তার চলবার সম্ভাবনা আছে এ কথা আগে বলেছি। সেকালে 
নেকড়া বা তুলো থেকে কাগজ হ'ত, সেজন্য তুলট কাগজ নাম। 
'সোদপুর খাদিপ্রতিষ্ঠানে বাশের মণ্ড থেকে কাগজ করা হচ্ছে, প্রস্তুত 
করবার প্রণালীও সেখানে শেখা যেতে পারে। পুরনো কাগজের মণ্ড 
থেকেও মোটা কাগজ কার্ডবোর্ড প্রভৃতি হ'তে পারে। 

চিঠির খাম যা পাওয়া যায় তা প্রায় কলে কাটা হয়, কিন্তু হাতে 
তৈরি খামও খুব চলে। খোলা খামের আকারের প্রতিরূপ টিনের 
ফর্মায় (651119০) কাগজ ধ'রে কাচি দিয়ে এক সঙ্গে অনেকগুলি 
কাটা যায়। তার পর ময়দার কাই দিয়ে খাম জোড়া হয়, কেবল খামের 
জিবে গঁদ লাগানো! হয় 

দোকানীরা পুরনো! কাগজের ঠোঙা প্রচুর ব্যবহার করে। য্োঙা 
তৈরি অতি সহজ, অসংখ্য গরিব লোক এই কাজে জীবিকানির্বাহ করে। 
ডাক্তারী পুরিয়ার বাক্স, বড়ির কৌটো, হোমিওপ্যাথিক ওুষধের শিশি 
রাখবার কাগজের খোল প্রভৃতি করাও সহজ কাজ। কলকাতার নিকট 
এবং দুরস্থ নানা স্থানে এই রকম জিনিস তৈরি হয়। 

স্টবো্ড, পেস্টবোর্ড, কার্ডবোর্ড, (বাংলায় সাধারণ নাম পিচবোর্ড) 
থেকে অনেক স্থদৃখ্য বস্তু হ'তে পারে, যেমন গহনার বাক্স, বোনা বা 
সেলাইএর সরঞ্জাম রাখবার বাক্স, রাইটিং কেস, চিঠি রাখবার ফাইল 
ইত্যাদি। বাক্সের উপরে ও ভিতরে বিচিত্র কাগজ, চামড়ার মতন 
কাপড়, সাটিন, ছিট প্রভৃতি আটা যেতে পারে। উপরে যদি শক্ত কাগজ 


(যেমন kraft Paper) আটা হয় এবং চিত্রিত করবার পর ময়দার মাড় * 


লাগিয়ে গালার পালিশ করা হয় তবে অতি স্থদৃশ্য এবং. প্রায় কাঠের 


মাটির জিনিস ২৯ 


মতন মজবুত হয়। কাঠের ফালির ফ্ৰেম, পেস্টবোর্ড, তার উপর মাকিন 
কাপড় এবং তেলের রং দিয়ে স্টটকেস তৈরি করলে তা চামড়ার মত 
দীর্ঘস্থায়ী হয় 


মাটির জিনিস 


কুমোরের কাজ কুলগত বৃত্তি, অন্যের পক্ষে তা নেওয়া শক্ত । কিন্ত 
কুমোরকে উপদেশ দিয়ে নৃতন বা উৎকৃষ্টতর জিনিস গড়িয়ে তার ব্যবসায় 
করতে বাধা নেই । সাবধানে গড়লে পোড়া মাটির অনেক রকম সুদৃশ্য 
জিনিস হ'তে পারে, যেমন বয়াম বা জার, কুঁজো, ফুলদান, ধুপদান, 
বাতিদান, রেকাব, বাটি, পুতুল। সোহাগা, মুদ্রাশঙ্খ (litharge) 
প্রভৃতির যোগে পোড়া মাটির উপর চিন্কণ লেপ দেওয়া সহজ কাজ, 
অনেক কুমোরের তার কৌশল জানা আছে। 
“ সবার উদ্যম আছে তিনি পরীক্ষা ক'রে বা অভিজ্ঞ ব্য্তির কাছে 
শিখে উপযুক্ত ভাটি বানিয়ে আরও কঠিন স্থায়ী জিনিস তৈরি করতে 
পারেন, যার প্রচলিত বাংলা নাম ‘কড়ি’, ইংরেজীতে glazed 


earthen ware এবং stoneware | 


কাচের জিনিস 


শিশি বোতল তৈরি কুটিরশিনের কাজ নয়, কিন্ত তা ছাড়াও ছোট 
‘ছোট কাচশিল্প আছে। এককালে কুটিরশিল্প হিসাবে ফুকো শিশি তৈরি 
হ'ত, এখন তা প্রায় লোপ পেয়েছে । ভারতের কয়েকটি স্থানে এবং 
বলকাতাতেও অতি ছোট কারখানায় কাচের চুড়ি তৈরি হয়। 
উপাদান __ বিভিন্ন রঙের কাচের সক ছড় বা রড। এই ছড় পূর্বে বিদেশ 
‘থেকে আসত, এখন কতকগুলি দেশী কাচের কারখানাতেও তৈরি 
ইচ্ছে। অনেক চুড়িকার কাচের পিণ্ড থেকে নিজেই ছড় প্রস্তুত 
করে। এই ছড় কাঠ-কয়লার হাঁপরের তাপে নরম হ’লে নানারকম 
ছাচ বা চিমটে দিয়ে চেপে তাতে নকশা তোলে । তার পর নরম 
ছড় বাঁকিয়ে চুড়ির আকারে গোল ক'রে ছুই প্রান্ত বাকনলের শিখায় 
জুড়ে দেয়। ৰ 3 

গত আট-দশ বৎসরের মধ্যে কলকাতায় অনেকগুলি ছোট কারখানা 
হয়েছে, তাতে কাচের নল থেকে হোমিওপ্যাথিক শিশি, ট্যাবলেটের 


'চোঙা, ইনজেকশনের জন্তু আযামপিউল প্রভৃতি তৈরি হচ্ছে। তাপ. 


দেবার জন্তু গ্যাস এবং ব্লৌপাইপ ব্যবহার হয়। এই কাজে খুব দক্ষতা 
দরকার, হাত পাকাতে সময় লাগে। তথাপি বহু লোক এই কাজ শিখে 
জীবিকানির্বাহ করছে। দু-একটি কারখানায় কাচের নল থেকে নানারকম 
“বৈজ্ঞানিক যন্ত্ৰত প্রস্তুত হচ্ছে, কিন্তু এই কাজ আরও দুর । 


প্রা “পি কস 


কংক্রিটের জিনিস 


সিমেণ্ট, বালি, এবং পাথর বা ইটের কুচি একসঙ্গে মিশিয়ে উপযুক্ত 
পরিমাণ জল দিয়ে ভিজিয়ে রাখলে কিছুকাল পরে তা জমাট হয়ে 
পাথরের মতন হয়। তার নাম সিমেণ্ট-কংক্রিট বা সংক্ষেপে কংক্রিট | 
এই বস্তুর বড় জিনিস গড়া কুটিরশিল্পের সাধ্য নয়, কিন্ত অনেকরকম ছোট 
জিনিস সহজেই করা যায়| খুব ছোট কাজে কেবল বালি আর সিমেন্ট 
লাগে। রঙিন করতে উপরের স্তরে ভাল গেরিমাটি (red ০166), 
এলামাটি, (yellow ০০17০) ভূসো, ক্রোমগ্রীনু প্রভৃতি রং দিতে হয়। 
সিমেণ্টের সঙ্গে সব রং স্থায়ী হয় না, উপযুক্ত রং বাজারে পাওয়া যায়। 
গড়বার জন্য ছাচ চাই, তা কাঠের বা লোহার পাতের হ'তে পারে, 
কংক্রিটেরও হ'তে পারে। এই কাজ করবার মোটামুটি পদ্ধতির বই 
বোম্বাইএর Concrete Association of Indiaর কাছে পাওয়া 
"যায়৷ 
বাড়ি তৈরির জন্য কংক্রিটের ছোটখাটো সরঞ্জাম, যেমন রেলিং, 
জালি, . ভেন্টিলেটার, থাম বা কানিসের জন্য অলংকার প্রভৃতির কাটতি 
আছে। ত ছাড়া পাথরের অন্থকরণে অনেকরকম জিনিস তৈরি হ'তে 
পারে, যেমন স্নানের চৌকি, লুচি বেলবার চাকি, গাছের টব, ফুলদানি, 
গামলা, বাটি, থালা, চুরটের ছাই ফেলবার পাত্র, দেবমূতি ও অন্যান্য 
মৃতি। 


প্রসাধনসামতী 


এদেশে বেষব শিক্ষিত লোক ব্যবসা করতে চান তাদের প্রসাধন্শিল্পের 
প্রতি অত্যধিক আকর্ষণ দেখা যায়। তার কারণও আছে। বত দিন 
দেশের সীপুক্লষের বিশ্বাস থাকবে যে রেড়ির তেল মাখলে চুল বাড়ে, 
তিলের তেলে মাথা ঠাণ্ডা হয়, লো মাখলে কাল রং ফরসা হয়, উগ্র 
রাসায়নিক সুগন্ধে ব্রেন উৎফুল্ল হয়, আর উৎসবস্থানে যোজনগন্ধা হয়ে 
প্রবেশ করাই মেয়েদের পক্ষে উৎকৃষ্ট ফ্যাশন, তত দিন এইসব জিনিসের 
ক্রেতার অভাব হবে না! কিন্তু এই শিল্প এতই বিস্তৃত হয়েছে যে 
এর আরও প্রসারের জন্য চেষ্টা অনাবহ্যক | শুধু কয়েকটি জিনিস সম্বন্ধে 
কিছু বলবার আছে। 

এককালে এদেশে যে আলতা চলত তা কাচা গালা, থেকে নিষ্কাশিত 
লাল রঙে তুলো! ভিজিয়ে তৈরি হ’ত। তারই নাম অলক্তক, আর তার 
রং লাক্ষারাগ। আজকাল যে তরল আলতা চলে তা সন্তা আযানিলিন ' 
রঙের দ্রব। এই বস্তুর উপাদান সম্বন্ধে কেউ বিচার করে না, টকটকে 
লাল রং হ’লেই যথেষ্ট। অনেক আযানিলিন রং বিষ্ধর্মী, তরল আলতা 
লাগিয়ে পায়ে ঘা হয়েছে এমন ঘটনা বিরল নয়। বিলিতী সংবাদপত্রেও 
প্রকাশিত হয়েছে যে লিপস্টিক লাগিয়ে কোনও মহিলার ঠোট ফুলে 
উঠেছিল, তার জন্য তিনি নালিশ ক'রে খেসারত পেয়েছিলেন । এদেশে 
হানিকর রঙের ব্যবহার নিষিদ্ধ করবার জন্য কোন আইন নেই, এমন 
কি মিষ্টান্নেও যা-তা রং দেওয়| হয় আর সাধারণে তা বিনা আপত্তিতে 
খায়। গালার রং নির্দোষ | কেউ যদি তা থেকে আলতা তৈরি করে 
তার উপাদান আর অনপকারিতা প্রচার করে তবে অনেকে বেশী দাম 
দিয়েও তা কিনবে। 

সিন্দুর শব্দের অর্থ মেটে সিদুর (৮০৫ 1980) । এই বস্তু সীসে থেকে 


প্রসাধনসামগ্রী . ৩৩ 


তৈরি, প্রাচীনকালে তাই চলত। চীনে সিঁছুর (50710) পারা 
থেকে তৈরি ৷ কিন্ত আজকাল চীনে সিঁছুর নামে যা! বিক্ৰি হয় তা 
আযানিলিন রং; থেকে উৎপন্ন, বেরিয়ম সালফেট, মেটে সিঁদুর প্রভৃতি 
মিশিয়ে ভারী করা হয় ॥। গালা বা কুম্থম ফুল থেকে রাসায়নিক 
প্রক্রিয়ার গুড়ো রং (15155 pigment) করা যায়, তা থেকে নির্দোষ 
সিঁদুর তৈরি হতে পারে । 

পাউডার লাগাবার তুলি বিদেশ থেকে আসত, এখন তার দাম 
খুব বেড়ে গেছে ৷ এদেশে প্রস্তুত তুলি আজকাল ভাল দামে বিক্রি হচ্ছে, 
কিন্ত লোকে যত চায় তত পায় না। তুলি আরও তৈরি হ'লে 
ক্রেতার অভাব হবে না। প্রধান উপাদান __ হাসের পেটের পালক ॥ 
একটা তুলি ছিড়ে দেখলেই তার প্রস্ততপ্রণালী জানা যাবে । 

ক্ষুর শানাবার স্টপ এককালে বিদেশ থেকে আমদানি হ'ত, এখন 
এদেশেও তৈরি হচ্ছে। কিন্ত অধিকাংশ নিকনষ্ট। ভাল স্টপ পেলে 
ক্রেতা বেশী দাম দিতে আপত্তি করবে না ॥ তৈরি করা সহজ, উপাদানও 


বেশী নয় দেবদারু কাঠের ফালি, দুদিকে পাতলা চামড়া (9094 বা 


ভেড়ির চামড়া) সিরিশ দিয়ে আটা, চামড়ার তলায় একটু তুলোর গদি, 
একদিকের চামড়া কাল রং করা, তাতে অতিস্থন্ম এমারির গুড়ো আর 
মোমের প্রলেপ (অথবা ৮8200 796০) লাগানো | 

কামাবার দেশী বুরুশ যা পাওয়া যায় তার গড়ন ভাল নয়। হাতল 
প্রায় অতিরিক্ত লম্বা, কুঁচিও বেশী লঙ্কা, তাতে স্থিতিস্থাপকতার হানি 
হয়। ভাল বিদেশী বুরুশের প্রত্যেকটি কুঁচি ক্রমস্থক্ম, যেমন ছবি 
আকবার তুলিতে । শান-পাথরে জল দিয়ে বুরুশের ডগা ঘুরিয়ে ঘুরিয়ে 
টানলে সহজেই কুঁচি সুম্মাগ্র হয়। 


খেলন| 
কুটিরশিল্পের পক্ষে খেলনা খুব উপযুক্ত । এককালে এদেশে শুধু 
মাটি কাঠ কাপড় আর কাগজের খেলনা তৈরি হ'ত, তারপর জার্মনি = 
আর জাপানের বিচিত্ৰ টিনের রবারের আর সেলিউলয়েড প্রভৃতির 
খেলনা আসায় দেশী শিল্প প্রায় লুপ্ত হয়েছিল। কিন্তু গত কয়েক বংসর 
থেকে দেশী খেলনা, বিশেষত কাঠের আর কাপড়ের, আবার চলছে। 
এই শিল্পের খুব প্রসার হ'তে পারে। বাস্তবের এতিক্কৃতির জন্য শিশুর 
বিশেষ আগ্রহ নেই | যার রং রগরগে, যা চলে বা নড়ে বা শব্দ করে, ' 
এমন একটা স্থূল প্রতীক পেলেই তার কাজ মেটে, বাকিটা সে কল্পনায় 
পুষিয়ে নেয়। কাঠের তক্তার টুকরো জুড়ে তাতে উজ্জল রং দিয়ে 
মান্য জন্তু গাড়ি নৌকো ইত্যাদি গড়লেই যথেষ্ট হয়। পূর্বে “কাঠের 
জিনিস! প্রকরণে যে সিরিশ গঁদ প্রভৃতি মিশ্রিত রঙের কথা বলা হয়েছে 
তাতেই কাঠের খেলনা রং করা হয়। কাপড়ের মানুষ কুকুর বেরাল 
খরগোশ প্রভৃতি তৈরি করাও সহজ। কাপড়ের খোল ঠিক মাপে 
কেটে সেলাই ক'রে ভিতরে শিমুল তুলো, পাটের কুচি বা করাতের 
গুড়ো পুরে দিয়ে যথাস্থানে রং লাগালেই শেষ হয়। দু-একটা খেলনা 
কিনে তার সেলাই খুলে ফেললে প্রশ্থতপ্রণালী জানা যাবে। কাপড়ের 
উপরে যে রং দেওয়া হয় তা জলে দ্রাব্য আযানিলিন রং অথবা অদ্ৰাব্য 
গুড়ো রং (pigment) হ'তে পারে। জলের সঙ্গে একটু গঁদ গুলে রং 
মেশাতে হয়। 


ভারতবর্ষে চরকা আর তাতের প্রচলন বউ দেশব্যাপী ছিল ৷৷ 
সেকালের কুটিরশিল্পের মধ্যে সুতো কাটা আর কাপড়, কোনই, র্ক- ৰ 


প্রধান। যন্ত্রের প্রতিযোগে এই ছুই সংশ্লিষ্ট শিল্পের হানি হওয়ায় দেশের 
কুটিরশিল্পজাত বস্তুর মোট পরিমাণ অনেক কমেছে । আরও অনেকগুলি 
ব্যাপক কুটিরশিল্প যন্ত্রের আক্ৰমণে লুপ্ত বা লুপ্তপ্ৰায় হয়েছে। শুধু 
ভারতে নয়, সর্বত্রই কুটিরশিল্পের এই দশা। কিন্ত ইংল্যাণ্ড প্রভৃতি 
দেশে বহু যন্ত্রশিল্লের প্রতিষ্ঠা আর বহির্বানিজ্যের প্রসারের জন্য ক্ষতি না 
হয়ে সমুদ্ধিই হয়েছে। এদেশের লুপ্ত কুটিরশিল্পের স্থানে যথেষ্ট যন্তরশিল্প 
প্রতিষ্ঠিত হয় নি, কাচা মাল রপ্তানি হয়ে তার বদলে বিদেশী পণ্য 
আসছে। কিন্ত এদেশে কুটিরশিল্পজাত বস্তুর মোট পরিমাণ যতই কমুক, 
বিভিন্ন কুটিরশিল্পের সংখ্যা এখনও বিস্তর যেমন অনেক শিল্প নষ্ট 
হয়েছে, তেমনি আধুনিক প্রয়োজনে নৃতন শিল্পেরও উৎপত্তি হয়েছে। 
অবশ্য সমষ্টির হিসাবে কুটিরশিল্পের আধিক অবন্তি খুবই হয়েছে। 

এই ছোট বইএ দেশের সমস্ত বা অধিকাংশ কুটিরশিল্পের বিবরণ 
দেওয়া অসম্ভব । অনেক শিল্প বা শিল্পীর সঙ্গে সাধারণের অল্লাধিক 
সাক্ষাৎ পরিচয় আছে, যেমন বাশ আর বেতের জিনিস, সোলার 
অলংকার, শাখা, কাপড়কাচা সস্তা সাবান, বায়া তবলা বেহাল! প্রভৃতি 
বায, হুকো তামাক বিড়ি, আতদুবাজি প্রভৃতি; এবং চিত্রকর, 
সেকরা, দরজী, মুচী, দপ্তরী, ছুতোর, কামার প্রভৃতির কাজ। আবার 
এমন শিল্পবস্ত আছে যা বিশেষ বিশেষ কর্মে বা সাধারণের ব্যবহারে 
লাগে, কিন্ত কোথায় প্রস্তুত হয়, এমন কি বস্তুটি দেশী কি বিদেশী, সে 
খবর অনেকের অজ্ঞাত ॥ কয়েকটি দৃষ্টান্ত দিচ্ছি । | 

আজকাল বিন্থকের যে ছোট বোতাম পাওয়া যায় তা প্রায় 


৩৬... কুটিরশিল্প 


দেশী, বেশীর ভাগ ঢাকায় প্রস্তুত হয়। বিশ্থুক মাদ্রাজ ' প্রদেশের 
" সমুদ্রতীরবর্তী স্থান থেকে আসে, ড্রিলের মতন যন্ত্রে তা থেকে বোতাম 
করা হয় । ঢাকা অঞ্চলে পিতল আর" জার্মন সিলভারের পাত থেকেও 
যন্ত্ৰবিশেষে চাপ দিয়ে মুড়ে বোতাম তৈরি হয়। তা ছাড়া জুতোর 
বোতামও বিস্তর হয়, তাতে ছুচ ছাড়া অন্য যন্ত্ৰ লাগে না, মেয়েরাই 
তেরি করে। শিঙের বোতাম (ভারতের নানা স্থানে প্রস্তুত হয়। 
সম্প্রতি বিদেশ থেকে বিভিন্ন রঙের ব্যাকিলাইট, গ্যালালিথ, 
'সেলিউলয়েড প্রভৃতি শিঙের বা হাড়ের মতন কৃত্রিম বস্তুর ছড় আসছে, 
তা থেকে কামিজের বোতাম তৈরি হয়। পুলিসের পাগড়িতে যে 
পিতলের সুদৃশ্য ব্যাজ থাকে ত! কলকাতাতেই ঢালাই ক'রে তৈরি হয় 
তার ছাচ এত মস্থণ যে ঢালাইএর পর শুধু পালিশ করলেই চলে, অন্য 
যন্ত্ৰ দরকার হয় না। রেলগাড়ির কামরায় কাঠের উপরে যে সোনালী 
বা রঙিন লেখা নম্বর ইত্যাদি থাকে তা ট্রানম্ফার নামক জলছবির 
মতন কাগজ থেকে কাঠে তোলা হয়। এই ট্রানক্ফীর এখন এদেশে 
প্রস্তুত হচ্ছে। রেলওয়েতে সীল করবার জন্য যে গাল! ব্যবহার হয় 
তা দেশী। প্রধান উপাদান আলকাতরা-জাত পিচ। লাল সবুজ 
ইত্যাদি রঙের সস্তা গালাও দেশী, তাতে আসল গালা! সামান্তই থাকে, 
বেশীর ভাগ রজন, রং, আর একটু মোম। পেনসিলে লেখার নকল 
রাখবার জন্য হাতে তৈরি দেশী কার্বন পেপার আজকাল খুব চলছে। 
অনেক উৎকৃষ্ট ডাক্তারী যন্ত্র এখন স্থদক্ষ দেশী কারিগর হাতে গড়ছে। 
সোলার হাট আগা গোড়াই হাতে তৈরি, যুদ্ধের প্রয়োজনে এই 
শিল্পের উৎপাদন বেড়ে গিয়েছিল, এখন খুব ক’মে গেছে | যুদ্ধের আগে 
ডাঁয়মণ্ডহারবার প্রভৃতি স্থান থেকে হোগলার মতন একরকম পাতা দিয়ে 
বোনা ফিতে রাশি পরিমাণে ইওরোপে চালান যেত স্ট, হাট, ব্যাগ, 
ফুলের সাজি ইত্যাদি করবার জন্য । 


পপি লেল পি, 


বিক্রয়ের ব্যবস্থা ৩৭ 


পশুর অন্ত্ৰ থেকে সারঙ্গ ‘বেহালা ইত্যাদি বাদ্যযন্ত্রের তাত তৈরি 
অতি প্রাচীন শিল্প। কলকাতার উপকঞ্ঠে একটি ছোট কারখানায় 
মোটা মোটা অন্ত্ৰ পরিন্কার ক’রে বিলাতে চালান দেওয়া হ’ত = 
সসেজ ভরবার জন্য । অস্ত্রচিকিৎসার উপযুক্ত তাতও (০৪৮৪0) সেখানে 
করবার চেষ্টা হয়েছিল, এখনকার খবর জানি না। সোনালী ক্লপোলী 
সীচ্চা আর ঝুটো জরি আগে এদেশেই হ'ত, তার পর ফ্রান্স আর জার্মনির 
প্রতিযোগে দেশী শিল্প নষ্ট হয়। কয়েক বৎসর থেকে দেশে জরি আবার 
তৈরি হচ্ছে॥ সোনা রুপোর তবক বেশীর ভাগই বিদেশী, কিন্তু এখনও 
কাশীতে তৈরি হয়, কলকাতাতেও কিছু কিছু হয়। 


উৎপাদনের চেয়ে বিক্রয় সহজ নয় এ কথা পূর্বেই বলা হয়েছে। 
শিল্পী নিজে বাড়ি বাড়ি ঘুরে জিনিস বেচতে পারে না, তাকে কোনও 
মধ্যবর্তী ব্যবসায়ীর শরণ নিতে হয়। ধূর্ত ব্যবসায়ী লাভের অল্প 
অংশ শিল্পীকে দিয়ে বাকিটা আত্মসাৎ করতে চায়, টাকা দিতেও 
ভোগায়। শহরের কাছে থাকলে শিল্পী বরং তাগিদ দিতে পারে 
কিন্ত গ্রামে থেকে ত! করা সহজ নয়। অনেক ব্যবসায়ী শিল্পীকে 


' আগে দাদন দিয়ে পরে নগদ দাম চুকিয়ে জিনিন নেয়, কিন্তু এরকম 


ব্যবস্থায় শিল্পীর লাভাংশ সাধারণত আরও কম হয়। এই অবস্থার 
প্রতিকার না হ’লে কোনও নৃতন কুটিরশিল্পের পক্ষে সুপ্রতিষ্ঠ হওয়া 
শক্ত, পুরাতন শিল্পেরও উন্নতি অসম্ভব। অবশ্য এমন শিল্পও আছে 
যেখানে মধ্যবৰ্তার দরকার নেই, শিল্পী ক্রেতাকে সরাসরি বেচে, 
যেমন দূরজী ময়রা ইত্যাদি। কিন্ত অধিকাংশ ক্ষেত্রে শিল্পীর স্দে 
ক্রেতার সাক্ষাৎ সন্বন্ধ থাকতে পারে না। 


৩৮ ' কুটিরশিল্প 


কলকাতায় ছুটি কমাশ্যণল মিউজিয়ম আছে, সেখানে যন্ত্র ও কুটির- 


শিল্পের জিনিস সাধারণকে দেখাবার জন্য রাখা হয়, কিন্তু বেচবার = 


ব্যবস্থা নেই ৷ পল্লীবাসী শিল্পী মিউজিয়মের খবর রাখে ন| | Bengal 
Tome Industries নজর নত এবং তার সঙ্গে জড়িত I'he 
Good Companions নামে গভর্সেনট-পুষ্ট একটি প্রতিষ্ঠান চৌরঙ্গিতে 
আছে। সেখানে কুটিরশিল্প-সামগ্রী বেচা হয়, কিন্ত তার আয়োজন 


সংকীর্ণ; পাইকারী বিক্রয়ের ব্যবস্থা নেই, এবং কয়েকটি স্থানের শিল্পই? 


সেখানে প্রাধান্য পায়, সাধারণেও বড় একটা যায় না। 
প্রায় চল্লিশ বৎসর পূর্বে যখন স্বদেশী জিনিসের জন্য সাধারণের 
আগ্রহ জন্মেছিল তখন যৌথ কারবার রূপে কলকাতায় কয়েকটি দোকান 
খোলা! হয়েছিল । এইসব দোকানে নানারকম দেশী শিল্পসাম্গ্রী রাখা 
হ'ত, সাধারণেরও জানবার ও কেনবার সুবিধা ছিল। দুৰ্ভাগ্যক্ৰমে 
সেসব দোকান স্থায়ী হয় নি। 
শ্রনিকেতন, থাদিপ্রতিষ্ঠান, প্রবর্তকসংঘ প্রভৃতির নিজের দোকান 
আছে, কিন্তু বিভিন্ন স্থানের শিল্পনামগ্রী এক জায়গায় বেচবার 
ভাল আয়োজন এখন নেই। মন্ত্রিমগ্ুল এ: বিষয়ে মনোযোগ 
করলে সহজেই ব্যবস্থা হ'তে পারে। অবশ্য বেশীর ভাগ কারবার 
মধ্যবর্তী ব্যবসায়ীর দ্বারাই চলবে, কিন্তু নৃতন শিল্পের প্রতিষ্ঠা ও 
র জন্য কেবল ব্যবসায়ীর স্বার্থবুদ্ধিতে নির্ভর করলে চলে না। 
সু|ধারণের আগ্রহ, সরকারী সাহাবা, যথোচিত প্রচার এবং হুপরিচিত 
ব্যবস্থ। চাই। গভর্সেন্টের কোঅপারেটিভ বিভাগ যেমন কলকাতায় 
দুধ যোগানের ব্যবস্থা! করেছেন, অনুরূপ ব্যবস্থা কুটিরশিল্লের জন্তও 
আবশ্তক। কলকাতা এবং আরও কয়েকটি বড় শহরে গভৰ্মেণ্ট-চালিত 


কোঅপারেটিভ স্টোর্স আছে। যদি সেগুলিকে প্রসারিত করা হয় এব২ « 


“বিজ, তব্যের রকম বাড়ানো হয় তবে অনেকটা স্থফল হতে পারে। 

বিশ্ববিদ্ঠাসংগ্রহ 


- হিন্দু সংগীত : প্রমথ চৌধুরী ও শ্রাইন্দিরা দেবী চৌধুরাঁনী 
- প্রাচীন ভারতের সংগীত-চিন্ত| : শ্রীঅমিয়নাথ সান্তাল 
‘ কীর্তন : শ্ৰীথগেন্দ্ৰনাথ মিত্র 

- বিশ্বের ইতিকথা : সুশোভন দত্ত 

- ভারতীয় সাধনার একা : ডক্টর শশিভূষণ দাশগুপ্ত 

- বাংলার সাধন!  শ্রীক্ষিতিমোহন সেন শাস্ত্ৰী 

- বাঙালী হিন্দুর বর্ণভেদ : ডক্টর নীহীররগ্রন রায় 

+ মধ্যযুগের বাংলা ও বাঙালী : ডক্টর সুকুমার সেন 

- নব্যবিজ্ঞানে অনিৰ্দেশ্যবাদ : জীপ্রমথনাথ সেনগুপ্ত 

- প্রাচীন ভারতে নাট্যকলা: ডক্টর মনোমোহন ঘোষ 
‘_ সংস্কৃতত সাহিতোর কথ! : শ্রীনিত্যানন্দবিনোদ গোন্বামী 
* অভিব্যক্তি : শ্ৰরথীন্দ্ৰনাথ ঠাকুর 

- হিন্দু জ্যোতিবিদ্ধ| : ডট্টর সুকুমাররঞ্জন দাশ 

* স্যায়দর্শন : শ্রীহ্থময় ভট্টাচাৰ্য শাস্ত্ৰী সপ্ততীৰ্থ 

- আমাদের অদৃহ্য শত্ৰু: ডক্টর ধীরেন্দ্রনাথ বন্দ্যোপাধ্যায় 


গ্রীক দৰ্শন শ্রীশুভব্রত রায় চৌধুরী 
আধুনিক চীন : থান মুন শান 


* প্রাচীন বাংলার গৌরব : মহামহোপাধায় হরপ্রসাদ শাখা 
+ নভোরশ্সি : ডক্টর সুকুমারচন্দ্ৰ সরকার 


আধুনিক যুরোপীয় দর্শন : ্রীদেবীপ্রনাদ চট্টোপাধ্যায় 


- ভারতের বনৌষধি: ডক্টর শ্ৰীমতী অসীম চট্টোপাধ্যায় 


উপনিষদ্‌ : মহামহোপাধ্যায় শ্ৰীবিধুশেখর শান্তী 
শিশুর মন : ডক্টর সুখেনলাল ব্ৰহ্মচারী 


* প্রাচীন ভারতের উত্িদ্বিদ্ধ| : ডক্টর গিরিজা প্রসন্ন মঙুসদার 
, ভারতশিলের বড়ঙ্গ : প্ৰীঅবনীন্দ্ৰনাথ ঠাকুর 

. ভীরতশিল্পের মুতি : শ্ৰীঅবনীন্দ্ৰনাথ ঠাকুর 

|. বাংলার নদনদী : ডক্টর নীহাররঞ্জন রায় 

.. ভারতের অধ্যাত্মবাদ: ডক্টর নলিনীকান্ত ব্ৰহ্ম" 

. টাকার বাজার : শ্রীঅতুল সুর 

. হিন্যুমংস্কতির স্বরূপ : শ্ৰীক্ষিতিমোহন সেন শান্ত 

. শিক্ষাপ্রকলপ : শ্রীষোগ্নেশচন্দ্র রায় 

. ভারতের রাসায়নিক শিল্প : ডক্টর হরগোপাল বিশ্বাস 
. দামোদর পরিকল্পনা : ডক্টর চন্দ্ৰশেখর ঘোষ 

*. সাহিতা-মীমাংজ! : শ্রীবিধুপদ ভট্টাচাৰ্য 

- দূরেক্ষণ : শ্ৰীজিতেন্দ্ৰচন্দ্ৰ মুখোপাধ্যায় 


তেল আর বি: শ্রীরামগোপাল চট্টোপাধ্যায় 

